Bili Džin King: Zdravo svima!
(Aplauz)
Hvala, Pet.
Hvala vam!
Sad sam sva uzbuđena!
(Smeh)
Pet Mičel: Dobro je!
Znaš, kada sam ponovo gledala snimak meča,
mora da si se osećala kao da je sudbina žena sveta
u svakom tvom udarcu.
Da li si to osećala?
BDžK: Prvo i prvo, Bobi Rigs - on je bivši prvi igrač sveta,
nije samo neki haker.
On je bio jedan od mojih uzora, i divila sam mu se.
I to je razlog zbog kojeg sam ga pobedila, jer sam ga poštovala.
(Smeh)
Istina je - moja mama, a posebno moj tata uvek su govorili:
"Poštuj svog protivnika, i nikada, nikada ga nemoj potceniti."
I bili su u pravu. Bili su apsolutno u pravu.
Ali znala sam da se radilo o društvenoj promeni.
I bila sam jako nervozna, kad god bismo najavili meč
osećala sam se kao da nosim teret celog sveta na svojim leđima.
I mislila sam: "Ako izgubim, to će unazaditi ženski tenis za 50 godina."
Član 9 Amandmana o obrazovanju prihvaćen je tek godinu dana ranije - 23.6.1972.
I ženski profesionalni tenis -
bilo je nas devet koje smo potpisale ugovor od jednog dolara 1970 -
setite se da je meč bio 1973.
Tako da nam je to bila treća godina kako smo imale tur,
gde smo zapravo mogle da igramo, da se takmičimo i da zarađujemo za život.
Dakle, nas devet smo potpisale taj ugovor od jednog dolara.
I naš san je bio da svaka devojka, bilo gde u svetu da je rođena,
ako je dovoljno dobra -
ima mesto u takmičenju i da tako možemo da zaradimo za život.
Jer pre 1968, zarađivale smo 14 dolara dnevno,
i bile smo kontrolisane od strane organizacija.
I zaista smo želele da se oslobodimo toga.
Ali znale smo da se ne radi toliko o našoj generaciji,
znale smo da se radi o budućim generacijama.
Nas su na leđima izneli ljudi koji su bili pre nas, tu nema dileme.
Ali svaka generacija ima šansu da poboljša stvari.
To sam imala na umu.
Zaista sam želela da povežem srca i umove sa Članom 9.
Član 9, za slučaj da neko ne zna, a mnogi verovatno ne znaju,
kaže da bilo koji fond dat srednjoj školi, fakultetu ili univerzitetu,
bilo privatnom ili državnom,
mora dati jednaku sumu za devojčice i dečake.
I to je promenilo sve.
(Aplauz)
Dakle, možemo imati zakon,
ali moramo promeniti srca i umove u skladu sa njim.
Tada je sve odlično.
I to sam imala na umu.
Želela sam da započnem tu promenu u srcima i umovima.
Ali dve stvari su proistekle iz tog meča.
Za žene: samopouzdanje, osnaživanje.
Sakupile su hrabrost da traže povišicu.
Neke su čekale 10 - 15 godina da pitaju.
Ja sam rekla: "Važnije je da li ste je dobile?"
(Smeh)
I jesu!
A za muškarce?
Mnogi muškarci danas ne shvataju,
ali ako ste u 50im, 60im ili kasnim 40im,
vi ste prva generacija muškaraca u Ženskom pokretu,
svidelo se to vama ili ne.
(Smeh)
(Aplauz)
A za muškarce,
šta se desilo za njih, prilazili bi mi -
i najčešće su oni bili ti sa suzama u očima,
jako je zanimljivo.
Rekli bi: "Bili, ja sam bio jako mali kada sam gledao tvoj meč,
a sada imam ćerku.
I jako sam srećan što sam to video u mladosti."
I jedan od tih dvanaestogodišnjaka bio je predsednik Obama.
I on mi je to rekao kada sam ga srela:
"Ti to ne shvataš, ali ja sam gledao taj meč sa 12 godina.
A sada imam dve ćerke,
i tvoj meč je napravio razliku u tome kako ih vaspitavam."
I muškarci i žene su dobili mnogo iz tog meča, ali različite stvari.
PM: I sada postoje generacije - bar jedna ili dve -
koje su iskusile jednakost
koju su Član 9 i ostale bitke usput omogućile.
A za žene, tu su generacije koje su takođe iskusile timski rad.
Dobile su šansu da igraju timske sportove na način na koji ranije nisu.
Dakle imali ste već neko zaveštanje u smislu da ste sportista,
zaveštanje posla koji ste odradili da lobirate jednake plate za žene u sportu
i Žensku sportsku fondaciju.
Šta sada želite da postignete
sa Liderskom inicijativom Bili Džin King?
BDžK: Mislim da to datira od otkrovenja koje sam imala sa 12 godina.
Sa 11 sam želela da budem broj jedan na svetu
i prijatelj me je pitao da igram i ja sam rekla: "Šta je to?"
Tenis nije bio u mojoj porodici - to je bila košarka, drugi sportovi.
Premotajte do dvanaeste godine,
(Smeh)
i konačno počinjem da igram na turnirima
gde dobijate mesto na tabeli krajem godine.
Tako sam sanjarila u teniskom klubu Los Anđelesa,
i počela sam da razmišljam o svom sportu i koliko je majušan,
ali i o tome da je svako ko ga je igrao nosio belu obuću i odeću,
igrao belim lopticama - svako ko je igrao bio je belac.
I rekla sam sama sebi, sa dvanaest godina: "Gde su svi ostali?"
To mi se urezalo u mozak.
I tog trenutka,
obećala sam sebi da ću se boriti za jednaka prava i mogućnosti
za dečake i devojčice, muškarce i žene, ostatak svog života.
I da će tenis, ako budem imala dovoljno sreće da postanem prva -
a znala sam kao devojčica da će biti teže imati uticaj,
već u tom životnom dobu -
da sam imala platformu.
Tenis je globalan.
Pomislila sam: "Znaš šta?
Dobila sam priliku koju je imalo veoma malo ljudi."
Nisam znala da li ću uspeti - imala sam samo dvanaest godina.
Naravno da sam to želela, ali ostvarivanje je bilo nešto drugo.
Samo se sećam da sam to sebi obećala i trudim se da održim obećanje.
To sam zapravo ja, samo se borim za ljude.
Nažalost, žene su imale manje toga.
I smatramo se manje vrednima.
I kuda je otišla moja pažnja?
Bilo je... Moraš da uradiš to.
Naučiš da se boriš za sebe, slušaš sopstveni glas.
Slušate iste reči koje stalno naviru,
a ja sam bila veoma srećna jer sam imala obrazovanje.
A mislim da ako nešto zamislite, to možete i da ostvarite, znate?
Ako zamislite, možete da ostvarite.
Pogledajte Pet, pogledajte druge vođe,
pogledajte sve ove govornike, pogledate sebe,
jer svako -
svako -
može da učini nešto nesvakidašnje.
Svaka osoba.
PM: A tvoja priča, Bili, inspirisala je mnoge žene svuda.
Sada sa Inicijativom liderstva Bili Džin King,
krećeš na još veći cilj.
O ženama često čujemo da treba da se oglase,
da pronađu način da dođu da vodećih mesta.
Ali ono o čemu ti pričaš još je veće od toga.
To je inkluzivno vođstvo.
A ovo je generacija koja je odrasla razmišljajući više inkluzivno -
BDžK: Nije li to sjajno? Pogledajte tehnologiju!
Neverovatno je kako nas sve povezuje! Povezivanje je bitno.
Zapanjujuće je šta je sve moguće zahvaljujući povezanosti.
Ali Inicijativa za liderstvo Bili Džin King
uglavnom se tiče radnih mesta, i pokušaja da se ona promene,
tako da ljudi mogu da zapravo idu na posao i budu ono što jesu.
Jer većina nas ima dva posla:
prvi, da se uklopimo - daću vam savršen primer.
Žena koja je crnkinja ustaje sat vremena ranije za posao,
ispravlja kosu u kupatilu,
ide u toalet verovatno četiri, pet, šest puta dnevno
da ispravlja svoju kosu, da se potrudi da se uklopi.
Tako da radi dva posla.
Ima i drugi posao, šta god to bilo.
Ali se trudi i da se uklopi.
Ili jedan siroti čovek koji je zadržao diplomu -
išao je na Univerzitet u Mičigenu,
ali nikada ne bi pričao o siromaštvu u svojoj mladosti, nikad -
ne bi to pominjao.
Potrudio se da oni vide da je dobro obrazovan.
I onda vidite gej momka koji igra u NFL-u -
to znači američki fudbal za sve vas,
to je velika stvar, veoma je mačo -
i pričao je stalno o fudbalu,
jer je bio gej i nije želeo da bilo ko to zna.
I tako dalje i dalje.
Moja želja je da svi mogu da budu ono što jesu non-stop,
to bi bio krajnji cilj.
I uhvatimo sami sebe - uhvatim samu sebe i dan-danas.
Čak i to što sam gej, uhvatim sebe, znate,
(Uzdah)
pomalo mi je neprijatno, imam taj osećaj u stomaku,
nije mi potpuno prijatno u sopstvenoj koži.
Mislim da treba da upitate sebe -
želim da ljudi budu ono što jesu, šta god to bilo, neka bude.
PM: A prvo istraživanje koje je Inicijativa za liderstvo izvršila
pokazalo je da su upravo ovi primeri -
da mnogi od nas imaju problema sa time da budu ono što jesu.
Ali upravo ste pogledali milenijumsku generaciju,
koja je uživala u svim ovim jednakim mogućnostima -
koje možda nisu jednake ali postoje svuda -
BDžK: Pre svega, veoma sam srećna.
Partner mi je Teneo, neverovatna strateška kompanija.
Zbog njih mogu da radim ovo.
Dvaput u svom životu sam imala situaciju
da su iza mene stali moćni muškarci.
To je bilo davnih dana sa FIlipom Morisom i Virdžinija slims
a ovo je drugi put u mom životu.
Onda i Delojt.
Želela sam podatke - činjenice.
Delojt je poslao upitnik,
i do sada je odgovorilo preko 4000 ljudi
i nastavljamo na radnim mestima.
A kako se oseća milenijumska generacija?
Osećaju dosta toga, ali fantastično je to -
znate, naša generacija je mislila: "Imaćemo nekoga ko nas zastupa."
Ako uđete u prostoriju, videćete da su svi zastupljeni.
To više nije dovoljno, što je tako dobro!
Milenijumska generacija je fantastična, žele povezanost, uključenost.
Samo žele da nam kažete šta osećate, šta mislite
i da krenu u rešavanje.
Oni rešavaju probleme,
i naravno, informacije su vam na dohvat ruke,
u poređenju sa vremenom kada sam ja odrastala.
PM: Šta vam je istraživanje pokazalo o milenijumskoj generaciji?
Da li će napraviti razliku?
Da li će stvoriti svet gde postoji inkluzivno radno mesto?
BDžK: Pa, godine 2025, 75% svetske radne snage
biće milenijumska generacija.
Mislim da će pomoći da se reše veliki problemi.
Mislim da imaju potrebna sredstva za to.
Znam da im je prilično stalo.
Imaju velike ideje i mogu da ostvare velike stvari.
Želim da ostanem u toku sa mladima,
ne želim da zaostajem.
(Smeh)
PM: Mislim da nema šanse za to!
Ali ono što si otkrila u istraživanju sa milenijumskom generacijom
nije zaista iskustvo koje mnogi imaju sa ovom generacijom.
BDžK: Ne, zapravo, ako želimo da pričamo - OK, radila sam svoje istraživanje.
Pričala sam s generacijom bejbi-bumera, koji su njihovi šefovi,
i rekla: "Šta mislite o milenijumskoj generaciji?"
I prilično sam uzbuđena, kao da je to dobro,
a oni slože ovaj izraz lica -
(Smeh)
"O, misliš na 'Ja' generaciju?"
(Smeh)
Kažem: "Da li zaista mislite tako?
Jer mislim da im je stalo do prirode
i svih ovih stvari."
A oni kažu: "O, Bili, oni ne mogu da se koncentrišu."
(Smeh)
Zapravo su dokazali
da je prosečno vreme koncentrisanja za osobu od 18 godina 37 sekundi.
(Smeh)
Ne mogu da se koncentrišu.
I nije im zapravo stalo.
Pre neko veče sam čula priču:
žena je vlasnica galerije i ima radnike.
Dobije poruku od jednog od njih,
poput pripravnika, samo počinje, ona kaže:
"Usput, kasniću jer sam kod frizera."
(Smeh)
Ona dolazi, a šefica kaže:
"Šta se dešava?"
A ona kaže: "Oh, kasnila sam, izvinite, kako ste?"
Ona kaže: "Pogodi šta? Hoću da ideš, završila si."
Ona kaže: "U redu."
(Smeh)
Nema problema!
PM: Bili, ta priča -
BDžK: Znam, ali to je ono što plaši bejbi bumere -
samo ti kažem - mislim da je dobro da podelimo to.
(Smeh)
Ne, dobro je da to podelimo,
jer mi smo ono što jesmo i ono što zaista osećamo,
pa moramo da prihvatimo i dobro i loše, znaš?
Ali imam vere jer -
ako ste bili u sportu kao ja -
svaka generacija je bolja.
To je činjenica.
Sa Fondacijom za ženske sportove koja još zastupa Član 9,
jer pokušavamo da štitimo zakon,
jer je to uvek slaba pozicija,
pa smo zaista zabrinuti,
i radimo dosta istraživanja.
To nam je veoma bitno.
Želim da mi ljudi kažu šta misle.
Ali zaista moramo zaštitimo ono što Član 9 zastupa širom sveta.
Čujete kako predsednik Karter priča o tome kako je Član 9 zaštićen.
A da li znate da je svaka tužba
protiv koje su išle devojke, makar u sportu -
koja god bila institucija -
pobedila je?
Član 9 je tu da nas zaštiti.
I neverovatan je.
Ali još uvek moramo da uposlimo i srca i umove -
srca i umove koji bi parirali ogromnoj legislaturi.
PM: Šta te tera da ustaješ svakog dana?
Šta održava tvoj rad,
održava i nastavlja borbu za jednakost,
da uvek istražuješ nova područja, pronalaziš nove načine?
BDžK: Uvek sam izluđivala roditelje jer sam bila radoznala.
Veoma sam motivisana.
Moj mlađi brat igrao je bejzbol u prvoj ligi.
Moji jadni roditelji nisu brinuli o tome da li smo mi bili dobri.
(Smeh)
A izluđivali smo ih jer smo terali svoje,
terali smo svoje jer smo želeli da budemo najbolji.
I mislim da je to zbog onoga što čujem u TED govorima danas.
Mislim da je slušati sve ove razne žene -
slušati različite ljude,
slušati predsednika Kartera, koji ima 90 godina,
a barata ciframa kako ja nikada ne bih -
morala bih da kažem:
"Izvinite, sačekajte sekund, samo da izvadim spisak cifara."
Pričao je - mislim, to je neverovatno, oprostite.
PM: On je neverovatan čovek.
(Aplauz)
BDžK: A onda imate predsednicu Meri Robinson,
koja je bivša predsednica -
hvala vam, Irci! 62 posto! LGBTQ! Da!
(Aplauz)
Kongres će u Junu glasati o istopolnim brakovima,
tako da su ovo stvari koje su nekima teške za čuti.
Ali uvek se setite, svako od nas je pojedinac,
ljudsko biće sa srcem koje kuca,
koje brine i koje želi da živi svojim jedinstvenim životom.
U redu? Ne morate da se slažete s nekim,
ali svako ima priliku.
Mislim da svi imamo obavezu
da nastavimo da tu iglu guramo napred.
A ovi ljudi su nas inspirisali.
Svako je bitan.
I svako od vas utiče na nekog.
Vi koji slušate, širom sveta, plus ljudi ovde -
svako utiče na nekog.
Nikada nemojte to zaboraviti, u redu?
Nikada ne odustajte od sebe.
PM: Bili, bila si inspiracija za sve nas.
BDžK: Hvala ti, Pet!
(Aplauz)
Hvala, TED!
(Aplauz)
Hvala mnogo!